  Туспуктэм: Руслан Нуриахметов Майя Бывальцева Куазь кезьыт луэмен валче Ижкарын 7-тӥ толсуре 2-тӥ сменаысен кутскыса но азьланяз кезьыт нуналъёсы шоръёзо школаос дистанционной амалэн дышетонэ выжо. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. Ватсаса тодон-валан сётон дышетсконниос – спортшколаос, искусствоосъя школаос, егитъёслэн улон интыя клубъёссы – озьы ик дистанционно ужалозы. Нылпи садъёс дышем радлыкъя ужзэс азьланьто. Ватсалом, 30 градус кезьыт дыръя 1-11 классын дышетскись пиналъёс школае ветлытэк быгато.  Тодэ вайытом, улосвыл Гидрометцентр ивортэмъя, кезьыт куазь вуоно арня кутсконын но возиськоз на. Тегъёс: Дышетон школаос нылписад Ижкар куазь  